CELEX: 62012FN0009
Language: el
Date: 2012-01-20 00:00:00
Title: Υπόθεση F-9/12: Προσφυγή-αγωγή της 20ής Ιανουαρίου 2012 — ZZ κατά Κοινοβουλίου

5.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 133/30
            
         Προσφυγή-αγωγή της 20ής Ιανουαρίου 2012 — ZZ κατά Κοινοβουλίου
   (Υπόθεση F-9/12)
   2012/C 133/60
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωποι: L. Lévi, M. Vandenbussche, δικηγόροι)
   
      Καθού-εναγόμενο: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αίτημα να υποχρεωθεί το Ευρωπαϊκό Κοινοβούλιο να αποκαταστήσει τη ζημία και να ικανοποιήσει την ηθική βλάβη που διατείνεται ότι υπέστη η προσφεύγουσα-ενάγουσα εξαιτίας της πλημμελούς διαχειρίσεως του εφεδρικού πίνακα επιτυχόντων που την αφορά
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να διαπιστώσει την εξωσυμβατική ευθύνη του Κοινοβουλίου για τις πλημμέλειες κατά τη διαχείριση του πίνακα επιτυχόντων που την αφορά·
            
         
               —
            
            
               να αποκαταστήσει τη ζημία της προσφεύγουσας-ενάγουσας που υπολογίζεται, για το χρονικό διάστημα από τον Δεκέμβριο του 2003 μέχρι τον Δεκέμβριο του 2011, σε 749 449,3 ευρώ, πλέον συνταξιοδοτικών εισφορών, και, για το μεταγενέστερο της νόμιμης ηλικίας συνταξιοδοτήσεως χρονικό διάστημα, στη μηνιαία καταβολή καθαρών ποσών αντιστοιχούντων προς τις αποδοχές των υπαλλήλων AD βαθμού AD 9 και κλιμακίου 2, δεύτερου έτους, λαμβανομένης υπόψη της συνήθους επαγγελματικής σταδιοδρομίας υπαλλήλου του ίδιου βαθμού, με τις ανάλογες εισφορές στο ταμείο ασφαλίσεως ασθενείας. Στο σύνολο των οφειλομένων ποσών πρέπει να υπολογιστούν τόκοι υπερημερίας με το επιτόκιο της Ευρωπαϊκής Κεντρικής Τράπεζας, προσαυξημένο κατά 2 μονάδες·
            
         
               —
            
            
               να ικανοποιήσει την ηθική βλάβη της προσφεύγουσας-ενάγουσας που εκτιμάται σε 70 000 ευρώ·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.